Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 743/13/7701	Bardejov, 25.4.2014
EEČ : 2-54-83-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Združenie na záchranu Zborovského hradu, o.z., IČO:42091322, č.ú. 4010800229/7500, ČSOB 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obvodné oddelenie PZ Kurov pod spisovou značkou ORP-XXXXX
dňa 18.09.2013 v čase okolo 10.20 hodine v obci Lenartov, okres XXXXX neoprávnene vnikol na riadne oplotený pozemok rodinného domu popisného čísla XXXXX majiteľa XXXXX a to tak, že z južnej strany v smere od cesty prišiel k uzatvorenej avšak neuzamknutej dvojkrídlovej železnej bráne, ktorú si otvoril, vošiel dnu na pozemok k tam nachádzajúcemu sa XXXXX, narodenému XXXXX, trvale bytom XXXXX okres XXXXX, ktorého oboma rukami strčil, následkom čoho v XXXXX spadol na zem, ktorého na zemi prisadol a začal ho oboma rukami škrtiť v oblasti krku, pričom v ďalšom konaní mu zabránila tam nachádzajúca sa XXXXX, narodená XXXXX trvale bytom XXXXX, okres XXXXX, čím takto svojím konaním obvinený, poškodenému XXXXX nespôsobil žiadne zranenie

Odôvodnenie: 
Poverený príslušník PZ, Obvodného oddelenia PZ v Kurove uznesením zo dňa 05.11.2013 sp. zn. ČVS: ORP-XXXXX vzniesol obvinenie XXXXX pre prečin porušovania domovej slobody podľa § 194 ods. 1 Trestného zákona, ktorého sa dopustil tak, ako je to uvedené vo výrokovej časti tohto uznesenia.

	Obvinený XXXXX v prípravnom konaní pred povereným príslušníkom PZ sa ku skutku, ktorý je mu kladený za vinu priznal a tento oľutoval. V tejto veci obvinený XXXXX a poškodený XXXXX dňa 22.04.2014  na Okresnom súde XXXXX,  boli poučení o podstate zmieru podľa § 220 Trestného poriadku a následne pred probačným a mediačným úradníkom urobili dohodu o uzatvorení zmieru.

	Poškodený XXXXX v dohode o zmieri vyhlásil, že jeho nároky na náhradu škody boli plne uspokojené a nebude si voči obvinenému v tejto veci v budúcnosti uplatňovať ďalšie iné nároky.

	Obvinený XXXXX na verejnoprospešné účely zložil čiastku 50 - €, pričom 50% uvedenej čiastky poukázal štátu na pomoc obetiam násilia a 50% poukázal konkrétnému adresátovi, ktorého adresa je uvedená vo výrokovej časti tohto uznesenia. Obvinený XXXXX a poškodený XXXXX súhlasili so schválením zmieru. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne zrozumiteľne a určito, nahradil škodu alebo urobil iné opatrenia na náhradu škody alebo inak odstránil ujmu vzniknutú trestným činom a zložil na účet prokuratúry peňažnú sumu konkrétnemu adresátovi na všeobecnoprospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci.

	V danom prípade sú splnené zákonom predpísané podmienky na postup podľa § 220 ods. 1 Trestného poriadku a to na schválenie zmieru a zastavenie trestného stíhania.   Podľa   § 194 ods. 1 Trestného zákona za tento prečin je možné uložiť trest odňatia slobody až na dva roky. Obvinený tak v prípravnom konaní ako aj v dohode o zmieri vyhlásil, že spáchal skutok za ktorý je stíhaný a že toto vyhlásenie vykonal slobodne, vážne a určito. Bolo preukázané, že obvinený sa s poškodeným na úhrade spôsobenej škody dohodol a škodu uhradil. Obvinený zložil na účet prokuratúry peňažnú sumu určenú konkrétnemu adresátovi a táto sumu nie je neprimeraná závažnosti spáchanému prečinu. Obvinený XXXXX nebol doposiaľ súdne trestaný a nie je vedený v evidencii priestupkov Obvodného úradu XXXXX.

	Vzhľadom k uvedenému bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor